આ શબ્દો છેલ્લાં દસ વર્ષથી વડોદરા પાસેના સેવાતીર્થ ખાતે સારવાર લઈ રહેલાં અનિતાબહેન સોલંકીના છે.

સેવાતીર્થ શારીરિક અને માનસિક ક્ષતિ ધરાવતા લોકો માટેનું પુનર્વસન-કેન્દ્ર છે, ત્યાં અનેક લોકો સારવાર લઈ રહ્યા છે. 

ઇચ્છા વિરુદ્ધ થયેલા ગર્ભપાત બાદ અનિતાબહેન ડિપ્રેશનનો ભોગ બન્યાં અને સારવાર માટે સેવાતીર્થ આવ્યાં હતાં.

આ રીતે શરૂ થઈ હતી માનસિક યાતનાની કહાણી

પહેલાં ક્યાં રહેતાં હતાં અને કેવી રીતે અહીં આવ્યાં એ વિશે અનિતાબહેનને કંઈ જ યાદ નથી. તેમનાં કહેવા પ્રમાણે તેમનું લગ્નજીવન સારું નહોતું.

અનિતાબહેનનાં લગ્ન જેમની સાથે થયાં હતાં, તેમના પતિ દારૂ પીતા અને તેમને મારતા એવું તેઓ કહે છે. 

તેઓ તેમના પતિ સાથે રહેવાં નહોતાં માગતાં, તેમના માટે એ જીવન દોજખ જેવું હતું.

તમે આ વાંચ્યું કે નહીં?

આખરે અનિતાબહેને પતિ સાથે રહેવાનું છોડ્યું પણ ત્યારે તેઓ માતા બનવાનાં હતાં. 

અનિતાબહેન બાળકને જન્મ આપવાં અને તેનો ઉછેર કરવાં માટે આતુર હતાં. 

પતિનું ઘર છોડી દીધું હોવા છતાં તેમણે મનોમન બાળકની જવાબદારી સ્વીકારી લીધી હતી.

અનિતાબહેનનું કહેવું છે કે તેઓ બાળકને જન્મ આપે એ પહેલાં તેમના પરિવારજનોએ તેમનો ગર્ભપાત કરાવી દીધો. 

આ ઘટનાને કારણે તેમને ઊંડો આઘાત લાગ્યો અને તેઓ ડિપ્રેશનમાં સરી પડ્યાં. 

પરિવારજનો ખોટું સરનામું આપીને અનિતાબેનને દાખલ કરી ગયા

ડિપ્રેશનની સારવાર માટે અનિતાબહેનનાં પરિવારજનો તેમને સેવાતીર્થમાં મૂકી ગયાં હતાં.

આ અનુભવો અંગે વાત કરી ત્યારે અનિતાબહેનની આંખોમા આંસુ નહોતા પણ અવાજમાં રુદન સંભળાતું હતું. 

તેમણે કહ્યું, "મારો ગર્ભપાત કરાવી નાખ્યો અને મને અહીં સેવાતીર્થમાં મૂકી ગયાં, હું અહીં ક્યારે આવી એ મને યાદ પણ નથી. ખાલી એટલું જ યાદ છે કે મને મારા ઘરની બહુ યાદ આવતી હતી."

શરૂઆતમાં અનિતાબહેન સેવાતીર્થમાં કોઈ સાથે વાત ન કરતાં અને ચૂપચાપ રહેતાં હતાં.

આ મામલે બીબીસી ન્યૂઝ ગુજરાતી સાથે વાત કરતાં સેવાતીર્થના બોર્ડનાં સભ્ય પ્રતિક્ષાબહેન સોલંકી કહે છે, "વર્ષ 2007થી અનિતાબહેન સેવાતીર્થમાં ડિપ્રેશનની સારવાર લઈ રહ્યાં છે. તેઓ બધાંને એક સરખી જ વાત કહેતા કે મારો ગર્ભપાત કરાવી દીધો છે."

કોઈને ખબર નહોતી કે અનિતાબહેન સાથે હકીકતમાં શું થયું છે. પણ જ્યારે અનિતાબહેનની માનસિક સ્થિતિમાં સુધારો આવવા લાગ્યો ત્યારે સેન્ટરમાંથી તેમના પરિવારનો સંપર્ક કરવામાં આવ્યો. 

જેથી પરિવારના લોકો તેમને મળવા માટે આવે અને સારવાર પૂરી થઈ જાય ત્યારે તેમને ઘરે... \n\nમને ઉપરના લેખ માટે સારું શીર્ષક આપો.
વડોદરામાં જ્યારે બે બાળકોએ એક માતાને જન્મ આપ્યો